Downloaded from YTS.MX
Official YIFY movies site: YTS.MX
BROOKLYN I NEW YORK
Klare? Farvel.
Bra!
Løp langs linjen.
Bli der!
Kom igjen!
-Kom an, damer! -Hele veien!
Inntil linjen!
Ja!
Hvorfor sitter du på bakken?
På banen er det lett å se at Sheppard-søstrene er spesielle.
De er alle juniorolympiere, og gikk nærmest rett til topps
da en barnevakt tilfeldigvis tok dem med på friidrettsstevne.
EN ORIGINALDOKUMENTAR FRA NETFLIX
De hadde aldri løpt før.
Ante du ikke at de var atletiske?
Nei, slett ikke.
Jeg visste de likte å hoppe rundt og herje slik barn gjør,
men det var alt vi hadde plass til.
Velkommen til trener Jean Bell, Tonia Handy
og hennes tre juniorolympiere.
La meg spørre dere:
Hva er det tøffeste med å bo i herberget?
Jeg har ikke noe privatliv
og får ikke lov til å ha venner på besøk.
God morgen, Rainn.
I september mistet de leiligheten sin
da mamma ikke kunne holde tritt med den økte husleien,
men for jentene kan idrettsstipend være veien ut.
Så Sports Illustrated kontaktet dere
for å fortelle at alle tre var utnevnt
til Sports Illustrateds "Årets barn"
LØPER ETTER EN DRØM
Vi jobber hardt hver dag.
Opp og ned.
-Vi… -Vi er så beæret.
Hva vil dere bli?
-Mattelærer eller dommer. -Jeg vil bli advokat og dommer.
De har håp.
Mine damer og herrer, Tai, Rainn og Brooke Sheppard.
Vi er så beæret over å bli utnevnt til Sports Illustrateds "Årets barn".
Tusen takk.
Se på all denne skjønnheten.
9 ÅR
Og Brooklyn, se på de øynene.
Lurer på hva de gjør med håret ditt, mamma.
11 ÅR
Jeg vet ikke.
Forrige gang jeg så dere, var…
12 ÅR
-…november, desember? -November.
Ja, november.
Og med det kommer ekstra selvtillit.
Tre, to…
FRA HERBERGET INVITERES FAMILIEN TILBAKE
OG OVERRASKES AV TYLER PERRYS STIFTELSE
Tjue sekunder.
Tonia, Tyler sa han skal finne
et sted hvor du og jentene kan bo, og betale husleia de neste to årene.
Å herregud!
Tuller du?
Det er fra Tyler.
Jeg elsker Tyler Perry.
-Så det er til dere. -Takk!
Tyler kontaktet oss etter dere var her.
Fortell hva som skjedde.
Vi ble så glade og takknemlige.
Jeg visste vi ville få et bedre liv,
og denne nye leiligheten er
et stort skritt i riktig retning.
Jeg er så takknemlig.
Tonia, du og jentene sier
dere har lært mye fra tiden på herberget.
Hva mener du?
Ja, jeg lærte å ikke skue hunden på hårene.
Det er mange kvinner og barn der
som jobber hardt for å komme ut, og de…
De er vanlige folk som deg og meg.
Men vi har fått så mye hjelp
fra gode og omsorgsfulle personer.
-Ja. -Tonia, her er en titt på leiligheten.
Vi tar en titt.
TONIAS ROM TONIAS LEILIGHET
Herregud!
OPPTAK
BEDFORD STUYVESANT I BROOKLYN
Se, mamma.
Klare? Lukk øynene. Én, to…
De løy ikke! Jeg trodde det bare var et bilde.
Se, trener Karel.
Herregud. Se på dette.
Her skal vi få gjort lekser!
Se på mammas rom!
Jeg rammet aldri inn dette bildet før.
Nå er det innrammet.
Så vakkert.
Bare så mye.
Se på alle putene.
Du godeste.
Se hva Mr. Perry gjorde…
Dere har en pokalhylle.
Dette er utrolig!
Det føles godt.
FAMILIE ER ALT
Jeg liker det.
Se på rommet vårt!
VÅREN 2017
Ha det, jenter. Vær snille.
Miss Mildred, og så kommer trener Michelle og henter dere.
-Ja vel. -Greit.
Er ikke lillemor oppe ennå?
Den vesle rumpa.
Hun er så søt.
Vær snill, vennen.
Vær snill. Miss Mildred…
De var på herberget i nesten to år,
og det er min feil.
De hadde ingenting med det å gjøre,
men de måtte se ut som mestere.
-Glad i dere. -Glad i deg, mamma.
Vær snille.
De er sterke småjenter.
Jeg vil bli olympier.
Jeg vil også bli biokjemiker
og muligens finne en kur for kreft.
Jeg vil gjøre noe for å endre verden.
Nei, opp. Opp med deg.
Rainn, vil du vanne plantene?
Nei.
Kan du gjøre det?
Ja da.
Takk.
Søstrene mine er veldig irriterende, slik søstre vel skal være.
De hjelper meg også.
Sier ifra når jeg tar feil.
Sier ifra når jeg har rett, og er fantastiske.
På herberget trodde jeg alt var over.
Jeg trodde vi kom til å være hjemløse resten av livet.
Det var vel i starten da vi flyttet dit,
for jeg syntes det herberget var det verste vi hadde vært på.
Vi har bare vært på to.
Vi har vært på et motell med bare to senger,
på størrelse med denne stuen.
Det føltes slik.
Og jeg tenkte: "Det er over.
Vi forblir hjemløse resten av livet."
På skolen begynte jeg å falle av.
Ikke falle av, men ligge bak.
Det var vanskeligere å lære og vanskeligere…
Det var vanskeligere å snakke med venner.
Jeg tenkte bare på hva som kunne skje
om resten av livet mitt var slik.
Hva sa moren din?
Hun ba oss ikke gi henne opp.
I fremtiden vil jeg at mamma skal ha drømmejobben sin,
og jeg håper Rainn setter fem rekorder.
Jeg håper Tai blir den neste Beyoncé.
Jeg vil bli kunstner og løper. Begge deler.
JEUNESS LØPEKLUBB I BROOKLYN
Hør etter. Hallo!
De overleveringene var grusomme.
Grusomme.
Rainn, du sto her for å ta imot pinnen.
Hvor fikk du pinnen?
-Der. -Der.
Hun måtte sakke for å gi…
Og prøvde å gi deg pinnen slik…
TRENER JEAN
…fordi du sto der som Frihetsgudinnen.
Du må være i bevegelse,
og hvor lærer du det?
-Trening. -Ja, på trening!
Derfor kalles det trening.
Hurra for Vanesha. Hun er så smart.
Du må trekke lagkameraten gjennom sonen.
Det oppmuntrer henne til å løpe fortere på slutten av etappen.
Pass på å holde venstre hånd som en V.
Slik som dette.
Hvordan vil jentene beskrive meg?
Slem, snill, høylytt.
Se bak deg for å se hvem du passerer…
Omsorgsfull. Morsom.
Skremmende.
Jeg tror det er noen av ordene de ville brukt.
Kom hit,
så prøver vi dette igjen.
Sheppard-jentene er et spesielt tilfelle.
Sju måneder etter at de begynte hos meg, mistet de leiligheten,
og jeg ble sjokkert.
Jeg visste jeg måtte prøve å hjelpe,
men ikke hvordan.
Men jeg har lært mye siden da.
Har den.
Der.
Jeg vokste opp i en kommunal bolig.
Jeg sa alltid til meg selv:
"Jeg skal ikke alltid bo her."
Jeg mente alltid at jeg kunne gjøre det jeg bestemte meg for.
Jeg kan gjøre det jeg vil.
Disse jentene må ha samme følelse
av at de kan gjøre det de vil,
men de må forstå at utdanning er nøkkelen,
og eneste måte de kan klare det på.
Løp to runder og kom og få donuts.
JEUNESS LØPEKLUBB FORELDREMØTE
Dette er Østkystens mest hardtarbeidende lag,
det sier jeg dere.
Dere finner ingen mer hardtarbeidende enn dette laget.
Noen av døtrene deres klarer det ikke,
for dette er som å gå ut av videregående
og søke på Harvard og ikke komme inn,
men kanskje de kan gå på Penn State.
Det er også en god skole.
"Foreldre er ansvarlige for å gi en kopi av datterens
karakterkort til trenerne og sjekke fremgangen deres,
for lagets mål er å skaffe dem et idrettsstipend…
FORELDREROLLEN
…slik at de kan gå på college uten at dere må betale."
Det er målet.
Om du vil at datteren din skal delta i OL,
er du på feil sted.
Høyere utdanning er målet.
I det siste har vi fått noen tilskudd
og noen gaver,
fordi vi har tre superatleter på laget
som ble utnevnt til Sports Illustrateds "Årets barn".
Det er moren deres, Tonia Handy.
Takk. Nå må dere få døtrene deres til å løpe.
Jeg har hatt jobben i nesten fire år.
Jeg får minstelønn nå.
Jeg ser på lønna i jobbene jeg intervjuer for,
og hvis jeg hadde en slik jobb
hadde det ikke vært så ille.
Jeg får bokstavelig talt minstelønn,
og den er på 10,50 dollar.
Det får jeg der jeg jobber.
Jeg har vært på et par intervju de siste par månedene,
men har ikke fått en bedre jobb.
Jeg vil ikke være for nervøs.
Det vil jeg ikke.
Jeg vil være mer avslappet.
Nå som Mr. Perry betaler husleia,
sparer jeg pengene,
slik at jeg kan betale selv etterpå.
Så mye må kuttes ned på.
Hvis jeg skal kunne spare slik jeg vil,
må jeg få meg en bedre jobb, kanskje gå på skole igjen.
Jeg sparer alt jeg kan.
Spark…
Venstre, høyre.
Det er noen her som ikke har gode nok karakterer.
Hvis karakterene ikke er gode nok,
blir du satt på benken
til de blir bedre.
Fikk du melding før meg?
TRENER KAREL JEANS SØSTER
Jeg glemte det. Mamma sa det.
-Glemte du det? -Ja.
Mr. Joseph. 74. Greit.
Det er ikke dårlige karakterer, Rainn.
Det som ikke er bra, er at du "snakker for mye i timen".
Ut av bane to!
"Manglende innlevering."
-Det er uakseptabelt. -Gå foran!
-Det er bra! -Betyr det at du ikke vil løpe?
Når du er i bane to, må du passere.
-Vil du ikke løpe? -Jeg vil løpe.
Da må du vise det. Vi leker ikke her.
Neste gang er du ute for sesongen. Skjønner du?
Så dette bør være en lærepenge… i å være ydmyk.
Er dette for mye, fokuserer du på skolen,
det er det viktige. Forstått?
Ja.
Det er vondt å ikke være på banen.
-Mitt eller ditt? -Du kan ta det.
Greit. Begynn å jobbe.
Ingen trening og ingen løping.
3:41.
Det er en tre og…
RAINNS BESTEVENN
Hvorfor har du så mye lekser?
Dette er lett. Vanligvis får jeg vanskelige lekser.
Leksene mine var lette.
…21, 22, 23, 24.
SOMMEREN 2017
Jenter er like.
De er snille i starten.
De blir litt gale når de er 13, 14, 15,
og så tar de til vettet med min hjelp.
For meg betyr Jeuness løfter og håp for fremtiden,
for barna våre og min sjelefred.
Klar!
Da jeg opprettet laget, trente jeg dem bare,
men etter en stund skjønte jeg at da jentene ble eldre,
sa de: "Det var mitt livs beste opplevelse."
Så jeg skjønte at det lå mer i det.
Du ser bra ut i dag, Brookie.
Derfor sparer jeg på det.
Sonic.
Det som står på spill, er hele livet
og hva de bruker det til.
Holde seg unna gata.
Holde seg unna stoff.
Unngå tenåringsgraviditet.
Det er en kamp hver dag.
Det viktigste jeg gir jentene, er en mestringsfølelse.
Det får de av å ta del i noe større enn seg selv,
av å sette seg mål og nå de målene
og ikke ta nei for et svar.
Jeuness løpeklubb for livet!
Og det vil føre dem langt.
Kan du denne sangen? Jøsses.
Det var en film.
Da de begynte på laget,
var de helt hjelpeløse.
De visste ingenting om løping.
Heldigvis fikk vi sjansen
til å komme hit og utvide deres horisont,
så de kan se at det finnes en hel verden der ute
som de kan ta del i.
Glemmer jeg noe?
Jeg må ringe.
Vær stille i korridoren.
Prøv å ikke knuse kameraet.
Noe foregår her oppe.
Kviser?
Nei, bare tørr hud.
Jeg hadde aldri tenkt å løpe, men her er jeg.
Den nasjonale juniorolympiaden…
NASJONAL JUNIOROLYMPIADE
…er et friidrettsstevne med deltakere fra hele landet.
En del av jentene på laget kvalifiserte seg
til landsstevnet, og alle er veldig spente.
Det er stort,
for du vet du konkurrerer
mot landets beste.
800 METER HEKK FINALE TAI
Kom igjen, Tai!
Ta dem!
-Ta dem! -Ta dem!
-12:66. -Er det fort?
Ja.
Heia Tai. Hun var fantastisk, ikke sant?
Om hun var!
På andreplass, fra Brooklyn i New York,
med en tid på 12:66: Tai Sheppard.
Vi elsker deg, Tai!
Tai er en flott løper.
MESTER
Hun har så stort potensial…
Ja!
…og ikke bare på banen.
Brooke er den yngste av de tre,
og har store sko å fylle.
Hun har nettopp begynt med det.
1500 METER FINALE BROOKE
Heia Brooklyn!
Kom igjen, Brooklyn!
Nå, Brooke. Hodet ned. Bra.
-Kon igjen, Brooke. Hold dem unna. -Kom igjen!
Brooklyn på 5:13.
Hun løp på 5:13.
Det var glimrende.
Hun var strålende.
Fjerdemann, fra Brooklyn i New York: Brooke Sheppard.
Rainn er her med store forventninger.
Hun fikk gull og kom på førsteplass i fjor,
men har dessverre hatt noen tilbakeslag.
Så vi får se.
1500 METER FINALE
Klar.
-Kom an, Rainn! -Heia!
1:16!
Gjorde sitt beste.
4:55.
Det var et godt forsøk.
Vær bedre neste år.
Kanskje hvis hun ikke måtte ta fri flere uker
på grunn av dårlige karakterer.
På fjerde plass, fra Brooklyn i New York: Rainn Sheppard.
På tredje plass, fra Cedar Park…
Du var flink, vennen.
Du gjorde ditt beste, ikke sant?
-Jo. -Bra.
Vet du hva forskjellen er fra det du kunne vært i år?
Hva skjedde i starten av sesongen?
Dårlige karakterer.
Ja.
Det hjemsøker deg,
og i tillegg ble du skadet, så alt det spilte inn,
men husk dette neste år.
Ja.
Du vant ikke, men du fikk medalje. Du var god.
-Takk. -Godt jobbet.
Godt jobbet.
Alt i orden, Brookie?
Da er det over for deg. Natta.
Nei.
Munnen kan ikke slutte å snakke.
Det merket jeg.
Se på mamma.
Mamma! Hei!
Vi feirer så mye.
Det er Sharons bursdag.
Sharon tok med Tai, Rainn og Brooke…
BARNEVAKT
…til banen, og det var slik treneren fant dem.
Ja.
Det feirer vi. I tillegg til min fantastiske jobb.
Den nye jobben din, det er viktigst.
Det må vi feire.
Sharons bursdag!
-Din nye jobb og min bursdag. -Nemlig.
-Greit. -Perfekt.
VINTEREN 2017
Jeg har… Søren.
Jeg har en.
Herregud. Den er så kald.
Vil du se noe?
Dette er meg og broren min.
Vi er like.
Hvor gammel er Kamaui?
Ville ha vært…
Han ville ha vært…
…22.
Han ville vært 22.
På den 26. i denne måneden.
Han døde.
Han gikk på fest og ble skutt.
Jeg savner ham veldig.
Det er Brooke, for hun løper ikke i morgen.
Dette er Tai.
Det er min sønn, Kamaui.
Han lever ikke lenger.
Jeg synes han er lik deg.
Ja.
Jeg har brune øyne som går fra brunt til brungrønt,
og Brooke og Kamaui var de eneste som arvet dem.
Ja, han var vel min mannlige tvilling.
Ja.
Han var barnevakt når…
Så jeg kunne trene
og slikt.
Ja.
Så jeg sier alltid til jentene…
De er små lykkeamuletter.
For var det ikke for dem
som gjør det de kan best…
Ja.
Er det Jean?
Ja, det er Jean!
De har Whoopi Goldberg-fletter.
Dette er kult.
Jeg liker dette.
Jeg vet ikke hvem som har størst føtter, Tai eller nissen.
Sikkert Tai.
Tror jeg også.
Denne er fin.
-Ja, den er nydelig. -Nydelig.
Hvordan fester vi denne?
-Her. -Slå på denne først.
Sett den inn.
Godt dere kan feire jul i eget hus i år.
Jeg elsker det.
"Tonia, Tai, Rainn, Brooke".
Du godeste.
Hvorfor må jeg være sist?
Dette er så fantastisk.
2017 VÅR FØRSTE JUL
Jeg fikk nettopp dette kameraet, og er veldig glad for det.
Jul var for to dager siden.
Nå er det den 27.
I morgen har Rainn bursdag, 28. desember.
"Min solstråle i blått.
Du er søt og utrolig og alltid energisk.
Du er alltid så avslappet, jeg kan lære det av deg."
Hvordan føles det? Du er 13.
Ja, hvordan føles det? Du er 13.
Gratulerer med dagen.
Tretten, Rainn-dråpe.
Når kjøpte du denne?
Før eller etter jeg kjeftet på deg hele dagen.
RAINN-DRÅPE
Den er så god.
Er den?
Den er god.
FORSKERE
SVART HISTORIEMÅNED
Ok, mine damer,
det er lunsj for alle unntatt Tai.
Du må ikke gå glipp av lunsjen.
Hvorfor var du ikke her i går?
Jeg vasket.
Du vasket, så du kom ikke på skolen?
Ja, jeg vasket hele huset. Det tok mange timer.
Hva gikk du glipp av fordi du var hjemme?
Ingenting. For jeg vet hva vi drev med…
-Jeg kan finne fremdriftsrapporten din. -Ok.
Hvordan tror du det går?
I matte har du 80.
Flott naturfag- og kunstkarakter.
RÅDGIVER
-Du må være på skolen. -Jeg var ferdig med prosjektet.
La oss se.
Jeg fikk tilbake TAKS-prøven.
-Jeg gjorde det ok. -Ganske bra?
Jeg fikk hundre og noe på ELA, resten var 800.
Det er fantastisk.
Du kan også få penger for prøveresultatene.
Kan jeg få penger?
Stipend som kan brukes til skolepenger,
for hvis du skal gå på privat eller katolsk skole,
må du betale.
Du kan også få full dekning.
Det betyr at du ikke betaler noe.
De kan tilby full dekning.
De sier at du ikke trenger å betale for å gå der.
Seriøst?
Men du må løpe alle fire årene.
Ja.
Så målet er å finne skoler hvor du kan få full dekning.
-Absolutt. -Det betyr også bedre karakterer.
Og mindre fravær?
Du må komme på skolen.
Jeg kommer.
Så for å slutte sirkelen:
Du må komme på skolen.
Så si til deg selv: "Jeg vet at fraværet betyr noe",
og de egenskapene starter nå.
Hør etter!
Vet alle hva quadriceps er?
Ja.
Det skal bygge opp hoftebøyeren og lårmusklene.
Beina opp og spark.
Spark. Jeg hører for mye støy.
Spark og spark.
Snu til den andre siden.
Og spark…
Tai er sprekkeferdig av talent, og ikke bare på banen.
Hun er supersmart,
og det gjelder bare å kanalisere all den energien i riktig retning.
Og spark.
Det er dette dere trenger.
Akkurat nå vil de bare løpe.
De vil trene og gir alt,
men puberteten kan endre det på et øyeblikk.
Og spark.
Jeg sto ikke mamma så nær.
Jeg møtte aldri min biologiske far.
Nei.
Men jeg har møtt min biologiske mor nå.
Jeg møtte henne et par ganger.
Ville hun ikke ha deg tilbake?
Jeg var eldre da…
Jeg var på din alder.
Ville hun ikke ha deg tilbake?
Ville du forlatt meg om du fant ut at jeg ikke var din ekte mor
og du fant henne?
Ville du forlatt meg nå?
-Nei. -Greit.
Du er min ekte mamma.
Jeg sa "hvis".
Du ville vel aldri forlatt meg?
-Nei. -Bra.
GOD VALENTINSDAG
JENTER RULER
Hva gjør du i senga? Vet du hva klokken er?
Hvorfor er dyna rundt deg?
Du bruker for mye gelé. Derfor blir kvisene større.
Jeg gjør ikke det.
-Jo, jeg kjenner det. -Nei.
Jeg bryr meg ikke. Jeg kan lage slik skill i søvne.
Det er bedriftsdag. Du bør være…
Advokat.
Nei, advokat bruker ikke slike farger.
Advokater kan ha på seg det de vil.
I dressform.
-De ser profesjonelle ut. -Dette er profesjonelt.
Den er min.
-Nei. -Gi meg den, Tai.
Gi meg den.
Gi meg den, Tai.
-Pass håret ditt. -Du bruker den aldri.
Få den.
-Jeg trenger den. -Jeg brukte den først.
Gi meg den. Vi snakker om det senere.
Hvor er luen din?
Håret mitt. Ikke gjør dette mot meg.
Du var nettopp forkjølet.
-Nei. -Her.
"Twix" kysset meg på fredag.
Hvem?
Twix kysset meg på fredag.
Ja. Det var en hel historie
hvor sekken hans røk i trappen,
og så fikset jeg den.
Så grep han haken min og kysset meg.
Og oppe gjorde han det igjen,
men lenger denne gangen.
Men vi hørte stadig folk, så vi stoppet.
Han ble bannlyst da han nektet å kjempe for landet.
Hun endrer seg fra jente til ung kvinne.
JEUNESS LØPEKLUBB HELSETIME
Pubertet er et stadium alle går gjennom.
Du får kjønnsbehåring,
hår under armene og på beina.
Disse endringene utløses av kjemikalier i kroppen som kalles hormoner.
En av endringene som skjer veldig snart,
er menstruasjon.
Vet alle hvor vagina er? Pek på den.
-Man kan håpe. -Ja.
Noe annet dere kan bruke for mensen, er en tampong.
-Ja, Brooke? -Skal den ikke opp?
Jeg skal fortelle om det.
Så du stikker den inn i vagina.
Når du vil skifte den, går du på toalettet,
står på huk over do og trekker den ut.
Er du atlet, er den lett å bruke,
lett å bli kvitt og lettere å ta med.
Har noen spørsmål om…
Ja, Brooke, så klart.
Har du ikke tre hull?
-Du har tre hull. Ett… -Hvilket skal den i?
Det i midten.
Det eneste mulige.
Ikke i rumpehullet, for der kommer bæsjen ut.
Så du har tre hull der nede.
Ett tisser du ut av,
så er det et større hull og så rumpehullet.
Ikke stikk noe oppi der. Der skal ting bare ut.
Dette er for lite.
Det er bare ett hull du kan stikke noe opp i.
Og der går tampongen inn,
babyen kommer ut, og sæden går inn.
Mye som skjer i det hullet.
Det er det midtre hullet.
Når disse endringene begynner,
ser ikke bare gutter på dere annerledes,
men menn også.
Og de gjør ting som gjør dere ubekvemme,
og når de gjør det, kommer dere til meg.
Forstår alle det?
Ja.
Greit.
HØSTEN 2018
…seks, sju, åtte, ni, ti, elleve…
Hei, jenter.
…tretten…
Hei, vennen. Savnet deg.
-Og jeg deg. Jeg laget noe på leir. -Å?
Det skal henges på nøkkelkjedet.
Så moren din tok deg med på MR?
-Røntgen, ikke sant? -På en måte.
-Ja. -Hva sa de?
Dette beinet er atskilt fra kneet.
-Ja. -Slik.
Fordi du vokser.
Du er høyere enn meg nå.
Ja, det er jeg.
Og det var du ikke på starten av sommeren.
Jeg sa det.
-Jeg hater det. -Jeg ville bli høyere.
Ja. Jeg trodde det ikke.
-Trodde du ville bli en småtass. -Tja…
Hva ba han deg gjøre? Fikk du øvelser…
-Ja. -…eller fysioterapi?
Jeg fikk øvelser og skal i fysioterapi,
og jeg kommer til å være i så dårlig form når jeg begynner å løpe igjen.
For alltid i dårlig form.
Ikke for alltid, for du er så ung.
-Men først må du bli bra. -Ja.
Du går glipp av terrengløpene, men…
Men det er…
Jeg vet det, din sterke side,
men det er bedre at du mister terrengløp-sesongen
og fortsetter i 20-årene
-enn å prøve å fortsette å løpe på det. -Ja.
Når du kommer tilbake, er du klar.
Jeg lar deg ikke konkurrere før du er klar.
-Greit. -Greit?
Gi meg en klem.
-Savnet deg. -Savnet deg også.
-Greit. -Gå utpå igjen.
Bli her og hjelp oss med barna.
Vis dem hvordan de gjør øvelsene riktig.
Ja, dette er bra.
-Hodet ned. -Løp helt gjennom.
Takk. Fortsett.
-6:18. 6:19. 6:20. -Godt jobbet.
-6:21 -Kan du det?
Den andre.
Denne går opp mens det går opp.
Klar?
Slik.
Det andre.
Ned med det.
Løft det andre.
Hopp.
Ja, sånn.
6:21.
Det er fordeler og ulemper.
Jeg kan fokusere kun på skolen.
Jeg skal begynne på videregående,
og må jobbe mer enn på ungdomsskolen,
og jeg vet det blir tøft.
Men om jeg ikke jobber hardt,
kommer jeg til å angre dypt.
…amøben liter på cellemembranen…
RAINN OG TAI BEGYNNER I 8. KLASSE, SISTE ÅR PÅ UNGDOMSSKOLEN.
Joshua, jeg hørte hva Kaden spurte om.
Hører du meg?
Hei, folkens.
Unnskyld. Jeg hører ikke Taylor.
Det var andre som snakket også.
Glem de andre. Tenk på deg selv.
-Ja vel. -Tenk på deg selv.
AVANSERT MATTE - 8. KLASSE, NIVÅ 4
-For det første… -Hva?
Jeg sa jeg vil savne ham på videregående.
Så jeg klemte Lavon og Nikit.
Og fordi jeg sa: "Jeg vil savne dere",
ble han sint. Han sa: "Jøss". Og så…
Du kunne sagt at du vil savne ham.
Jeg sa det! Så en falsk klem.
Jeg må snakke med deg.
Hvorfor det?
-Fordi det er viktig. -Hva?
Er han sint?
-Hvem? -Joshua.
-Han snakker ikke til meg. -Han vil ikke.
Hva mener du med at han ikke vil?
-Jeg vet ikke hvorfor. -Du…
Du er så besatt.
Jeg er ikke besatt.
Jo.
Jeg må sørge for at hun holder seg unna.
Gi ham rom.
Gi ham litt rom.
Han trenger avstand fra deg.
Han vil synes du er klengete og irriterende. Han må…
Stein, saks, papir, nå.
Tai, vi må snakke med deg her borte.
Vet du hva vi vil snakke om?
Ja.
Om hva da?
Om oppførselen min.
Nærmere bestemt?
Jeg kastet en fargestift på læreren.
Hva skjedde?
Hun gikk rundt i klassen og ydmyket meg,
sa at spørsmålet mitt var feil, og…
Hvordan er det ydmykende at svaret ditt var feil?
Fordi hun gikk rundt i klassen…
Hun gikk rundt i klassen og sa at jeg tok feil,
og så sa Aliana at jeg var dum.
-Ja vel… -Og alle lo av meg.
-Jeg vet det er ubekvemt. -Hva skjedde så?
Jeg kastet en fargestift.
-Om jeg var læreren… -Jeg mente ikke…
Ikke si hva du ikke mente.
Hvis jeg er lærer og står her, hvor langt unna var du?
-Litt bak vinduet. -Og den traff henne?
-Hvor? -På kneet.
Hvis du hadde kastet den
og truffet henne i øyet,
hadde du ikke vært her,
for det fins steder for barn som gjør slikt.
Du har rett til å bli sint.
Det har alle.
Men du må takle det.
Og jeg vet du ikke alltid takler sinne riktig,
for ikke på noe tidspunkt i livet
burde du
prøve å angripe en lærer
eller noen andre.
De har en skole full av elever
som har angrepet en voksen,
de ble merket og plassert der.
Og nå er du en av dem.
Er det det du vil?
Vi er så skuffet over deg.
Vi er så skuffet,
og vi snakket om det og bestemte
at det blir konsekvenser her,
selv om det ikke blir det på skolen.
Så du blir suspendert fra laget en stund.
Du får komme tilbake til utendørssesongen,
men innendørssesongen din er over.
Skjønner du?
-Ja. -Greit.
Ta på deg klærne.
VINTEREN 2018
Jeg sitter her uten noe å gjøre.
Og hva gjør jeg når jeg er alene?
Jeg elsker å se på naturen, hvordan sola treffer snøen.
Den glitrer av og til og er så pen.
For det meste er jeg bare her.
Blir irritert av søstrene mine og mamma.
Får aldri gjøre noe.
Livet mitt er enkelt.
Gå på skolen, trene, dra hjem og gjøre meg klar til neste dag.
Og nå har jeg ingenting å gjøre… Jeg har ikke telefon.
Hva skal jeg gjøre?
Livet suger akkurat nå.
Livet suger.
Hvordan går det, Tonia?
Så bra.
Bra, fordi jeg vet hva som vil skje.
Jeg har fortapt meg i tre forhold.
Jeg gjør det ikke med jentene,
for jeg vet jeg blir fortapt.
Jeg vet det.
Du tiltrekker deg kanskje noe av det samme,
men toleransenivået endrer seg.
FAMILIEVENN
-Ikke mitt. -Jo.
Det gjør det.
Jeg gjør det ikke, for jeg vet det er min svakhet.
Derfor er jeg singel. Jeg er redd for å stupe uti.
Når jentene er godt på vei,
-går jeg inn i et forhold. -Det er noe annet.
Jeg vil ikke at de skal se meg stormforelsket.
Jeg kan ikke.
Jeg har alltid vært den sterke i livet deres.
Og jeg tror at når jeg forelsker meg,
overtar det meg.
Derfor var jeg aldri god til det.
Det tar bare over.
Jeg ser det i dem også.
De har alle mine egenskaper i kjærlighet.
Det er motbydelig.
Så jeg venter til de er ute av huset
før jeg tenker på meg selv.
En stor del av meg er lukket.
Jeg kjemper mot det daglig.
Jeg kjemper imot…
Ja.
Jeg tror at…
Jeg vil ikke være slik.
Livet har gjort meg slik.
Det verste har skjedd.
Ikke sant?
Jeg mistet et barn.
Det verste har skjedd.
Jeg tror deres vei er brolagt med velsignelser,
så det stoler jeg på.
De er min nye begynnelse.
Jeg trengte en god ny sjanse,
for jeg var velsignet som fikk en.
Mamma sa at da han døde, gikk sjelen hans inn i meg,
for jeg går som ham, snakker som ham og er som ham.
Jeg må akseptere at han er på et bedre sted nå,
og gå videre med livet mitt.
Jeg kan ikke alltid være trist.
Jeg må være glad og… tenke på ham.
Beslutningen om å oppfostre disse tre på egen hånd
kom rett fra erfaringen med et voldelig forhold.
Jeg kom meg gjennom mye i livet som andre ikke overlever.
Så jeg bare kjemper meg ut.
Mamma har vært gjennom mye.
Og hun kan dele utfordringer med meg
og få meg til å forstå verdenen jeg lever i og hvordan jeg takler den.
Når slutter husleiebetalingen deres?
I april, tror jeg.
Kanskje han glemmer og fortsetter å betale.
Det hadde vært fint.
-Hun… -Hun må lære seg å forvalte penger.
-Derfor må du… -Jeg må snakke med henne.
Ja. Hun må ikke ende på herberget igjen.
For det kan skje så fort.
Ja.
Særlig med tre barn.
-Tre ungdommer. -Ja.
De trenger alt.
Hva sa jeg om kjekling på isen?
Gå av.
Fylte du ut skjemaet for offentlige videregående skoler?
Jeg vil gå på en spesialisert en, men må vente på resultatene.
-Når kommer de? -I mars.
Visste ikke at det tok så lang tid.
Jo. Det sto på testen…
Har du tatt testen alt?
-Hvordan tror du det gikk? -Bra.
Jeg svarte på alt.
-Gjorde du det bra? -Ja.
Fint.
Hvis du kommer inn på en spesialisert skole,
vil jeg at du skal gå der.
Ja.
Hvis ikke bør du gå på St. Joseph's.
-St. Joseph's? -Det er en god skole.
Slik gjør dere det. Ta…
-Bare sett opp dette. -Hva i svarte, Tai?
Ta to hender.
Sett fingrene nær kvisen.
Og klem!
Du er så ekkel.
Jeg skal synge en sang. Hvilken?
Det er tøft å løpe, for folk har forventninger til deg.
Selv om du er skadet, må du løpe fort,
for hvis ikke
ser det ikke ut som folk er stolte av deg.
Av og til er idrett for mye press,
så man slutter.
Jeg liker adrenalinet, ikke presset.
KIROPRAKTOR
Greit.
Hvor vondt er det i dag?
Ikke vondt.
Ingen smerter?
-Ingen smerter? -Nei.
-Knærne er bra? -Ja.
Rett opp. Vakkert.
Er hun sprinter?
Ja, hun har fem gullmedaljer.
Diane Dixon. Bare gull.
-Seriøst? -Ja.
-Det stemmer. -Ja.
1975 var første året Colgates kvinneleker ble avholdt.
Og de ble startet
fordi på 70-tallet var det
få muligheter for kvinnelige idrettsutøvere.
Guttene hadde alt.
Hva er det store med Colgate? Hvorfor er det så viktig, Adelia?
Fordi vinneren får penger.
Stipend til skolen.
Hvor mange av dere skal på college?
Absolutt.
Selv med fullt stipend
trenger dere ekstra penger.
De betaler kanskje kost og losji,
men dere kan trenge bøker.
Så Colgate-pengene kan gå til bøker,
og så har dere ekstra penger.
Jeg fikk Colgate-penger i ti år.
De ti årene jeg løp i Colgate-lekene.
Greit? Så denne helgen,
husk å gjøre deres beste.
-Ikke noe tull. Forstått? -Ja.
Ha en fin kveld.
COLGATES KVINNELEKER - FINALER HARLEM I NEW YORK
Min trener, Fred Thompson,
startet Colgates kvinneleker.
Det var hans idé å sette kvinner i forgrunnen
innenfor friidrett.
Slik sett var han en pioner.
Han ville at kvinner skulle få mulighet til å gå på college,
og gjennom friidrett utrettet han det.
Én, to, tre.
Jeuness!
Herregud. Blir aldri lei.
For meg var han en mentor.
Før jeg møtte ham, visste jeg ikke om noen svarte
som hadde studert juss og blitt advokater.
Så det fikk jeg for meg at jeg skulle bli.
BARNESKOLEAVDELING
Jeg har vært trener i 33 år.
Men jobben min er administrativ jussdommer.
Jeg får ikke betalt for trening.
UNGDOMSSKOLEAVDELING
Moren min sa vi måtte få en utdanning.
Vi måtte bli noe.
Hun visste ikke helt hvordan,
men på den tiden var de lokale universitetene i New York gratis.
Så jeg valgte å studere juss.
Selv faren min motarbeidet meg,
fordi det var muligheter han aldri hadde,
men jeg bare fortsatte med det jeg ville gjøre,
og til slutt var han så stolt av meg.
Det ønsker jeg for jentene også.
De mulighetene.
Bane én, Juliette Salazar…
1500 METER FINALE
…Peekskill ungdomsskole.
Bane to, Rainn Sheppard.
I FJOR FIKK RAINN FØRSTEPLASS
Bare slapp av.
Ikke for fort!
Hodet må ned for å være stabilt.
TRE RUNDER IGJEN
Rainn er klar til å spurte.
Ja, hun er klar.
Hun må spurte nå.
-Ikke vent. -Ikke vent.
Hun må begynne å spurte nå.
Spurte nå.
Du må puste dypt og kjøre på.
Kom igjen, Rainn. Ikke vent.
Ikke vent.
Hun må gå på derfra.
Hun øker skrittlengden.
-Ja. -Sånn ja.
Kjør på!
FINALE - 4:57:85
Ja, hun havnet på 4:57.
JENTER 1500 METER
UNGDOMSSKOLEAVDELING ANDREPLASS
Trenger de pengene senere.
For å betale treneren.
Bra, Tai.
Folk der ute vil spurte mot dere.
Fortere.
Bra.
Rainn er tilbake fra skaden, og gjør det veldig bra.
Mange trenere vil ønske at de kommer til skolene deres.
Jeg vil at de skal begynne på de akademisk beste skolene.
Jeg vil bli god. Jeg vil bli kjent.
Når jeg dør, skal folk vite hvem Rainn Sheppard var.
Vi er første generasjon. Originalgangsterne.
Sheppard-gangsterne.
JEUNESS LØPEKLUBB FORELDREMØTE
Har Tyler Perry-stiftelsen kontaktet deg?
-Om husleien? -Nei.
Har de ikke sagt noe?
Kanskje de bare fortsetter resten av livet.
Ja. Kanskje han har glemt det…
Vi får håpe det,
for tror du at du klarer husleia?
Etterpå?
Ja, etterpå.
Jeg klarer det. Må bare fortsette å nekte jentene ting.
Ja. Eller ring meg, så gjør jeg det.
Slik er det.
Ja, si: "Vil du ha det?
Vent, jeg spør Jean."
Du er ikke de eneste som oppdrar jentene.
Hvert år drar vi til den nasjonale juniorolympiaden.
Om du ser på listen og vet at datteren din har løpt på denne tiden,
er det stor sjanse for at hun drar.
Collegetrenere drar på landsstevnet
og melder fra om at denne jenta kom på tredje, fjerde, femte plass.
Det er glimrende.
De gir medaljer til de åtte beste i hver gren.
Det virker sjenerøst,
men hvis det deltar 200 niåringer på 200 meter sprint,
er det ikke lett å bli blant de åtte beste.
Det betyr at du er blant de åtte beste i landet.
Hold deg til linjen, Adelia!
Kjør på! Vet du hva det betyr?
Shauna!
Be noen sakke farten på min trening igjen, og du kommer ikke tilbake.
Skjønner du? Er du gal?
Klare? Farvel.
Hendene ut av lomma.
Bra. Fra start, Shauna.
Hvis du stopper, dra hjem og ikke kom tilbake.
Takk.
Har du hørt fra noen skoler ennå?
Offentlige skoler?
Bare fra Bedford Academy.
-Bare Bedford? -Ja.
Hvilke spesialskoler søkte du på?
Brooklyn Tech, Brooklyn Latin og Stuyvesant.
Resultatene er kommet for Stuyvesant.
Da kom jeg ikke inn.
Det var det Mitsy sa.
Hun sa at bare sju svarte kom inn på Stuyvesant.
Hva?
Tre hundre og nittifem kom inn, bare sju svarte.
Så kryss Stuyvesant av listen din.
Ville uansett ikke gå der.
Er det bedre å gå på vanlig offentlig videregående
enn å gå på St. Joseph's,
som er en privatskole?
-Ikke nødvendigvis. -Vet du ikke?
-Ikke? -Men…
Det fins selvsagt gode offentlige skoler,
men jeg tror St. Joseph's passer bedre.
Vi venter og ser.
Du gjør det bra uansett hvor du går.
-Eller japanerne. -Koreanerne.
TAI OG RAINN BESØKER ST. JOSEPH'S
SOM KOSTER 7500 DOLLAR I ÅRET.
Hva ser dere etter på skolen først og fremst?
Uansett om det er mat eller basketball.
Hva er viktigst?
-Maten. -Mat. Greit. Sport.
Karakterene er imponerende.
Dere har scoret 90 eller bedre, så hvis dere vil begynne her,
snakker dere med meg eller rektor,
så finner vi ut av det.
Det er vanligvis slik søknadsprosessen er.
Hva snakker dere om?
Valget.
Vi laget et helt arbeidsark.
Men jeg skjønner det ikke.
Fra den franske til den industrielle revolusjonen?
Den industrielle handler om sør og nord.
-Får dere ta med iPad-er hjem? -Ja.
Vi må…
Vi sitter ved siden av hverandre, så vi er sammen.
FOKUSER PÅ DET VIKTIGE I LIVET.
IKKE LA GALSKAP DISTRAHERE DEG!
Jeg vil ikke gå på en jenteskole.
De er så dramatiske,
mens gutter kan du komme godt overens med.
Men av og til er de uhøflige og irriterende.
Det spørs vel på personen.
Derfor vil jeg ikke gå på jenteskole.
Men St. Joseph's er grei.
Det hadde vært en god jenteskole.
Skolen må ha mange aktiviteter
jeg kan velge mellom.
Jeg vil finne en hobby
jeg vil drive med når jeg går på college,
så jeg allerede har en formening, for jeg vil ikke…
Jeg vil ikke gå på college og ikke vite hva jeg vil,
bruke flere år på å finne det ut,
for jeg vil bare gå fire år,
og så få en karriere eller delta i OL.
Han har det peneste ansiktet i verden.
Sa moren deres at dere begge er tatt inn på St. Joseph's?
Ja.
Med fullt stipend.
-Hva? -Ja!
-Fikk begge… -For alle fire årene?
Ja, på grunn av gode karakterer.
Det fins et sitat:
"Når døren åpnes og slipper fremtiden din inn."
Dette er døren som åpnes,
for de neste tre årene bestemmer hvor dere går på college.
De ser bare på karakterene fra første, andre og tredje år.
For hvis vi gjør det bra da,
trenger vi ikke betale for college heller.
Nei, dere trenger ikke betale for college.
Vi er på jakt etter full dekning.
-Jeg vet jeg vil gå… -På en god skole.
-Jeg er redd. -Er du redd?
Du er tre år eldre da.
Da er du ikke redd. Du er klar.
Vil du vekk fra Brooklyn og dra til et vakkert sted?
-Du kan bo med meg i fem år til. -Absolutt ikke.
Vi må ha et stort hus.
Jeg vil filme søstrene.
Hvorfor er du her i dag?
For å feire bursdagen til Tai.
Hva er Tai for deg?
Min beste venn.
-Er Tai din eneste venn i familien? -Nei.
Hvem andre er vennene dine?
LAGKAMERAT FRA JEUNESS
Rainn og Brooke.
Hva liker du med Sheppard-familien?
Alt?
For eksempel?
De er snille. Omsorgsfulle og medfølende.
Hvilken videregående skal du til?
-St. Joseph's. -Godt jobbet.
Takk.
Så du fikk stipend for alle fire årene?
-Ja. -Må være fint.
Rainn.
RAINNS ELDSTE VENN
Jeg vet hun er glad på mine vegne, men du kunne vist det mer.
Det er greit. Du kan ikke endre det.
Greit.
Gratulerer med dagen
Gratulerer, kjære Tai Tai
Gratulerer med dagen
JEUNESS LØPEKLUBB BOKKLUBB
På side elleve sa hun:
"På Williamson trenger jeg ikke å spille kul.
Jeg er kul i meg selv, fordi jeg er en av de eneste svarte her.
Det betyr å skru på bryteren i hodet så jeg er Williamson-Starr.
Williamson-Starr bruker ikke slang.
Hvis en rapper ville sagt det, sier hun det ikke,
selv om hvite venner gjør det.
Slang gjør dem kule." Men slang gjør henne hva?
-Gangster. -Ja.
Williamson-Starr gir ingen en grunn til å kalle henne getto.
"Jeg tåler ikke at jeg gjør det, men gjør det likevel."
Hvorfor tror dere hun gjør det likevel?
Hvis jeg setter deg på en hvit skole…
Hvis du sa: "Du trekker, Brooke."
Tror du hvite venner ville forstått det?
"Jeg er svak."
Tror du de ville visst hva du snakket om?
-Nei. -Nei.
Hva med deg, Rainn?
Om du gikk på en hvit skole, ville du oppført deg likt?
-Ville du snakket som vanlig? -Ja.
Jeg ville vært meg selv, og ikke…
Hva skjer på slutten av kapittelet? Maya?
Khalil blir skutt av politiet.
Og hvordan skjer det?
-Politiet vinker ham inn. -Vinket ham inn.
Og hva gjør Khalil?
-Han rører seg, og de skyter ham. -Ja.
Hvorfor skjøt de ham tre ganger?
Fordi de tror svarte menn er… Hva tror du, Missy?
Farlige.
Ja. Mange sier til meg, for dere vet jeg har to sønner,
de sier: "Ikke bekymre deg, for de er smarte.
De gikk på college." Stemmer det?
-Nei. -Nei.
Stopper de og spør: "Har du en collegegrad?"
Nei, de tenker: "Svart ungdom er slik og slik",
men hvis du setter dem på et visst sted og behandler dem på en viss måte,
vet de bare om dette gangsterlivet.
Dere må leve det for å overleve der dere bor.
Eller dere kan løpe. Velg selv.
GRATULERER
GLAD I DERE, 8.-KLASSINGER GRATULERER MED VIDEREGÅENDE!
Det er nå bekreftet at St. Joe's stenger.
Jeg tror ikke Bedford engang er mulig nå,
for de offentlige skolene har allerede hatt inntak.
Så
jeg sa til mamma at om du trenger hjelp med å finne en ny skole, så gjør vi det,
men ikke håp for mye på Bedford Academy.
Greit.
Du ser trist ut.
Du burde ta en titt på Bishop Loughlin.
Det er en veldig god skole.
Greit.
SIDEN ST. JOSEPH'S STENGER, ER SØSTRENES STIPENDER I FARE.
Skulle ønske du ikke bekymret deg for skolen.
Jeg hjelper deg.
Du tar på deg for mye for en ung jente, så slutt.
Kom deg opp og gjør det du må.
-Få meg opp. -Hjelp henne opp.
Tror du jeg tuller?
Gå og gjør øvelsene.
Hun bekymrer seg mye, men det er bare personligheten hennes.
Det ordner seg alltid.
Vi venter bare på å høre fra Loughlin
om de kan skvise dem inn i førsteklasse.
Hele veien gjennom. Bra.
Loughlin er en god skole med et flott løpeprogram,
så de får mange muligheter der.
Så de overlever og gjør det bra.
Hvis jeg må få meg en jobb til for å betale skolepengene,
gjør jeg det.
Det er ikke helt utelukket.
Vi får se.
Jeg ber mye.
Er det ikke gratis?
Nei, ikke gratis.
Det er en privat skole. Katolsk.
Den er ikke gratis.
VÅREN 2019
FØRSTE KVALIFISERING TIL LANDSSTEVNET
Hvis dere vil til landsstevnet, må dere tro på det i dag.
Det betyr at dere må løpe på best tid
og hoppe best mulig
og gjøre det dere må.
Uansett om det er 100-meter eller siste oppløpsside på 3000-meteren.
Hvordan skal ansiktet se ut?
Gud, gi jentene mine styrke og fart og la dem løpe slik de kan.
-Én, to, tre. -Jeuness!
Tja…
3000 METER KVALIFISERINGSTID - 11:47:00
Klar.
Brookie!
Kom igjen, Brooke!
Sånn ja!
Kom igjen!
KVALIFISERINGSTID - 11:47:00 11:23:46 - BROOKE - 3000 METER
Brooke har løpt mye bedre.
Er du nervøs nå?
Vil du dra på landsstevnet?
Antar det.
Hun har tenåringsdepresjon.
Klar.
KVALIFISERINGSTID - 2:25:00
Ferdig…
Løp en god langside!
Hun kan løpe.
Hun slipper ikke taket.
Kom igjen!
Du kan ikke vente til siste runde!
-Du kan ikke vente! -Du klarer det. Bra!
Ta dem, Tai!
Kom igjen!
Ta dem, Tai!
Vet du hvem som er ute av stafettlaget?
Tai må ut.
Hun kan ikke løpe slik på landsstevnet.
Kom igjen!
Hun blir nok satt ut av stafettlaget,
og Rainn tar hennes plass på landsstevnet.
IKKE KVALIFISERT - 2:29:06 - TAI KVALIFISERT - 2:24:68 - RAINN
Det var ille.
Du er bare reserve nå,
for du vet det ikke holder på landsstevnet.
Men vi har fremdeles tid. Du har sjansen ennå.
Det er løping som redder dem.
Løping holder dem fokuserte
og lyttende, og gir dem et mål.
Alle trenger et mål, særlig tenåringsjenter.
Jeg er ikke et vanlig barn.
Jeg har faktisk store muligheter å ta.
Men jeg vil egentlig ikke ta dem.
Jeg liker å løpe.
Men jeg ville ikke løpe med så mye press.
Men jeg kan få full dekning på college om jeg fortsetter.
Tai og jeg har et godt forhold.
Hun har tryglet meg i flere måneder
om å få bo i huset og trene…
TAIS LAGKAMERAT
…og det gir foreldrene deres litt fri.
Alle trenger litt fri fra en tenåringsjente.
Ja, særlig Tai.
Det er ikke stående. Det er liggende.
Reis deg. Få se.
Hun har stor personlighet.
Den kan ikke begrenses til en liten leilighet.
Jeg er glad i Jean.
Hun oppfostret meg annerledes enn mamma kunne.
CONEY ISLAND I NEW YORK
Hvordan kan jeg forklare det?
Hun gjør meg spesiell.
Hun lærte meg
at selv små hindringer kan påvirke fremtiden.
Jeg vil at denne erfaringen skal bety noe,
så jeg kan bevise at dette var verdt noe.
Av og til kan jeg løpe veldig fort.
Da jeg var liten, tok bestemor inn fosterbarn.
Det var alltid barn hun oppfostret hos henne,
så vi ble vant til at man tar seg av barn.
Det ble innprentet i oss.
Så på en liten måte prøver jeg å gjøre det med løpelaget.
Tar meg av barn som har foreldre,
men som trenger en ekstra person i livet.
Jeg har mistet noen veldig talentfulle jenter til gata,
og det er alltid trist,
men jeg måtte omsider si til meg selv
at enhver jente jeg kan hjelpe, er en seier.
TAI HAR ÉN SISTE SJANSE TIL Å KVALIFISERE SEG FOR 800-METEREN
Bli her og gjør øvelsene.
Vær løs og ledig, men du vet hvor det gjelder.
-Her? -Ja.
Likevel nervøs.
Ikke fokuser på de første 200,
for du vet at du alltid går hardt ut?
Du må gå ut raskt, men slappe av.
Fokuser på oppløpssiden.
Så du Nike-reklamen "jeg klarer dette"?
Ja.
Det må du synge til deg selv.
Bare si: "Jeg klarer dette", og jeg skal stå og skrike.
Bare tenk. Hva skal du tenke?
-Jeg klarer dette. -For det gjør du.
Tror du på det? Det må du.
Det er ikke jeg som må tro det, for det er ikke jeg som løper.
Gjør alle øvelsene du kan.
-Greit? -Takk, Jeannie.
Bare hyggelig.
Tretten, fjorten, 800. Lykke til til dere alle.
Gå bortover i rett linje. Følg nummer to.
KVALIFISERINGSTID - 2:25:00
Klar.
Dette er bra! Du klarer det!
Kom igjen!
Ta oppløpssiden!
Hardt!
KVALIFISERT 2:24:12 - TAI - 800 METER
Greit.
Ja, hun vant sitt tredje og siste løp.
Skulle ønske jeg kunne se deg i morgen.
Jeg skal ta mange bilder.
Trenger du noe?
Øredobber?
Ja, smykker.
Vi har ikke øredobber, for vi mister dem alltid.
Det er skoleball. Du må pynte deg litt.
Et spesielt øyeblikk.
Ikke alle får gå, for ikke alle uteksamineres.
Jeg hadde ikke skoleball.
-Ikke? -I åttende?
-De gjorde ikke sånt. -Avslutningsball?
Nei, jeg gikk ikke.
Jeg ville gått med deg, men jeg har en date.
Hvem er daten din?
Joshua.
Hvem er Joshua?
JEG RULER JEG VÅKNET SLIK - PLETTFRI
HVA GJØR BEYONCÉ?
SKOLEBALL 2019
GRATULERER ELEVER!
Rainn Sheppard.
Tai Sheppard.
Trener Jean! Jeg er ferdig.
SOMMEREN 2019
NASJONAL JUNIOROLYMPIADE GREENSBORO I NORD-CAROLINA
Brookie, så du rangeringen din for 3000-meteren?
-Tiende. -Ja, det er en bra plass.
Du må bare opp to plasser. Men det er ikke det vi prøver på.
Vi går ut for å vinne.
Hvordan vil jeg se deg på slutten?
Nemlig. Jeg vil se deg gi alt.
Da jeg begynte å løpe, følte jeg meg glad og viktig.
Nå føler jeg at jeg gjør noe med livet mitt.
Jeg har noe å jobbe med.
Jeg har et mål.
Klar.
3000 METER FINALE 12-ÅRINGER
Kom igjen, Brookie.
JENTER 3000 METER 12 ÅR
Kom igjen!
Vindspurt, Brookie!
Kom igjen, Brooke. Hold ut.
Kom igjen!
Spurt, Brookie!
Brooke Sheppard på tredje.
11:12.
Utrolig at hun fikk tredjeplass! Herregud!
På tredjeplass, fra Brooklyn i New York: Brooke Sheppard.
Takk, jenter.
Jenta mi! Du var så flink.
Rainn har en tøff oppgave foran seg på 1500-meteren i dag.
Jeg er håpefull og nervøs.
Nå sjuende…
RAINN ER RANGERT FJERDEMANN
Rainn kommer for kappløpet.
Ikke bare for å løpe, men for kappløpet.
Alt har noe med neste dag å gjøre.
Du kan ikke slappe av én dag og tro at du får alt du drømmer om.
Du må jobbe for det.
Drømmer kommer ikke bare fordi du ber om det.
Klar.
1500-METER FINALE 13-ÅRINGER
Kom igjen, Rainn! Du må avansere!
Kom igjen, Rainny!
Kom an!
Du er der!
Kom igjen, Rainn!
Tre hundre meter!
Kom igjen nå!
Kom igjen!
Heia!
Kom igjen, Rainn!
Rainn Sheppard på tredje.
FINALE 13-ÅRINGER 4:49:32 - RAINN - 1500 METER
Flott løp. Jeg kan ikke være sint.
Du var fantastisk.
-Tusen takk. -Godt jobbet.
Hun gjorde alt hun kunne.
På tredje plass, fra Naperville i Illinois…
Nei.
-Fra Brooklyn i New York… -Ja.
-…med en tid på 4:49:32… -Ja da!
Rainn Sheppard.
Jeg er stolt av deg.
Stolt av meg selv også.
-Du har ett til. -Ja.
Jeg vet at alle sier at løpelaget er familie,
men mitt løpelag er faktisk en familie,
og familie er alt, for det presser meg til å bli en bedre person.
Når jeg starter løpet, er jeg fremdeles veldig nervøs.
Jeg ser kanskje på trenerne,
for jeg vet at om jeg ser noen jeg vet støtter meg, går det bra.
Klar.
800 METER SEMIFINALE 14-ÅRINGER
Bedre tid!
Kom igjen, Tai!
Følg henne.
Sving!
Sving! Hun er der!
Sving, Tai!
Hardt!
IKKE KVALIFISERT 2:25:29 - TAI - 800 METER
Hun var sliten.
Hun var aldri avslappet.
Jeg vil bare hjem nå, for dette er ikke et så bra år
som de andre årene,
men jeg håper det går bra i morgen.
Jeg holder meg til strategien jeg har for 800,
men bedre denne gangen, for dette gjelder laget.
Jeg skal gjøre det bra.
SISTE KONKURRANSEDAG
Hør nøye etter.
Vi kom hit for å vinne.
Ikke få panikk om dere er på andreplass,
bare ta det rolig til dere tar dem igjen, men ta dem igjen.
For det kommer alltid noen bak dere.
Stafetten er i ferd med å begynne.
Jeg er nervøs. Det er stafett. De har sterk konkurranse.
Friidrett er ikke lagidrett.
Selv om du er på et lag, når du er på banen,
er du alene og må gjøre jobben.
Du må over hindrene foran deg.
Så det gjør deg sterk til sinns,
og gjør at de når langt i livet.
4X800 METER STAFETTFINALE
Klar.
Ut, Chioma!
Det er bra!
Gå hardt ut! Ned med hodet!
Ned med hodet!
Det er bra!
Kom igjen, Maya!
Hardt!
-Det er bra. -Bra, Tai!
Kom igjen!
Flott!
Kom igjen, Rainny!
Vi tar dem!
Hun løper.
Kom igjen, Rainn!
Vi tar dem!
Og gullmedaljevinnere med en tid på 9:39,06: Jeuness løpeklubb.
Jippi!
De har oppnådd så mye.
De er fantastiske idrettsutøvere, og skjønner det ikke ennå engang.
Det blir lenge før de kan fordøye alt som har skjedd.
Du holder bare pusten og ber om at de holder seg på rett kjøl.
I dag er det 3. september 2019.
Det er en viktig dag.
Fordi skolen begynner i morgen.
FØRSTEÅRSELEV PÅ VGS.
Så i dag steller man håret
og forbereder seg ikke minst mentalt på å ta farvel med å ha det gøy.
Jeg er bare nervøs.
Håper at medelevene mine er greie, for jeg skal på privatskole.
HALLO MIN SKJØNNE
Jeg vet ikke. Jeg er ikke rik heller.
Kanskje jeg ikke ser kul nok ut.
I dag er jeg veldig… nervøs.
Jeg vil ikke gå på videregående.
Jeg vil tilbake til ungdomsskolen.
Ikke bare fordi…
Mest fordi…
…jeg ikke liker forandring.
Forandring er annerledes,
og jeg vet ikke hvordan jeg reagerer.
Det er dagen før skolen, Rainn.
Du sier ikke det.
-Hvordan føler du deg? -Flott.
Som enhver annen dag.
FØRSTEÅRSELEV PÅ VGS
-Ikke nervøs? -Niks.
Hva gleder du deg til dette skoleåret?
Jeg gleder meg til… fred og kjærlighet.
Er det alt?
Be moren din ta bilde av deg og Rainn i uniform.
Jeg trenger et bilde i morgen tidlig.
Greit.
Så jeg får se dere.
Vi fortsetter det gode arbeidet, for…
…husk at på skolen…
SJUENDEKLASSING
…før du sier eller gjør noe, tenk:
"Ville jeg gjort dette om Jean var her?"
"Ville jeg sagt dette om Jean var her?"
Nei.
Bare si det til deg selv, så går det bra.
Det skal jeg.
TT.
Tai?
Når drar du?
Greit, 07,15 er bra.
Når drar du, Rainny?
Å måtte gå gjennom det de måtte,
mistet hjemmet, rommene sine,
måtte bo på herberge
og plutselig bli løpestjerner…
Jeg tror alt dette gjorde dem mer bevisste på livet.
De er fantastiske, og fremdeles elskelige og omsorgsfulle.
De er bare vakre unge damer.
Små kvinner.
Jeg ville beskrive Tai, Rainn og Brooke som små kvinner.
De hadde alltid talentet i seg,
men trengte noen som kunne vise dem hvordan de brukte det.
Og det er min jobb.
Ha det!
Ha det.
Og så lenge de finner noe de elsker, og jobber hardt for det,
er det alt jeg kan be om.
Og dette er kvinnens tidsalder,
så de er sterke kvinner,
og det vil føre dem langt.
I nødens stund,
vit at du ikke er alene…
…for det er alltid noen som kan hjelpe.
Familie, venner, folk du ikke kjenner.
De hjelper deg på veien.
Så må du huske at du må jobbe hardt selv…
…for dette blir din fremtid,
og du må skape den selv.
Da tror jeg du har et ganske bra liv.
VED HJELP AV TRENER JEAN BLE JENTENES STIPEND
OVERFØRT TIL BISHOP LOUGHLIN VGS.
TAI VAR NEST BEST I FØRSTEKLASSE OG BLE MED I SKOLEKORET.
RAINN TRENER FORTSATT HARDT I JAKTEN PÅ SIN OLYMPISKE DRØM.
BROOKE SATSER FREMDELES PÅ Å BLI EN VERDENSBERØMT KUNSTNER.
TONIA BETALER SIN EGEN HUSLEIE OG STØTTER FORSATT
JENTENE I ALLE DERES DRØMMER.
JEUNESS LØPEKLUBB BYGGER STADIG OPP SELVTILLIT HOS UNGE JENTER.
TIL MINNE OM
KAMAUI IBRAHIM TAFT CHANDLER OG JORIS VAN DER BORCH
SPESIELL TAKK TIL JEUNESS LØPEKLUBB
Tekst: Gry Viola Impelluso